Na Dihlatse tša Jehofa di na le Baruti Bao ba Lefšago? _ DIPOTŠIŠO TŠEO DI BOTŠIŠWAGO GANTŠI
E le go latela mohlala wa Bokriste bja lekgolong la pele la nywaga, Dihlatse tša Jehofa ga se tša aroganywa ka gore ba bangwe ke baruti gomme ba bangwe ke batho feela. Ditho ka moka tšeo di kolobeditšwego ke badiredi bao ba ineetšego gomme di tšea karolo modirong wa go bolela ka Mmušo wa Modimo le go ruta batho ka wona. Dihlatse di rulagantšwe ka diphuthego tšeo di nago le ditho tše ka bago tše 100. Ka phuthegong e nngwe le e nngwe banna bao ba godilego tsebong ba hlankela e le “bagolo.” (Tito 1:5) Ga ba lefše bakeng sa modiro woo ba o dirago. MAHUMO AO A LEGO KA LENTŠUNG LA MODIMO _ MATEO 8-9
Dikgaolo 8 le 9 tša Mateo di re botša ka ditiragalo tša nakong ya ge Jesu a be a bolela ditaba tše dibotse kua Galilea. Ge Jesu a be a fodiša batho, o be a bontšha gore o na le matla, eupša sa bohlokwa le go feta o be a bontšha gore o ba rata kudu e bile o na le kwelobohloko.
O ile a raka matemona le go fodiša batho.—Mat 8:16, 17